नई दिल्ली। पाकिस्तान के साथ वनडे और टी20 सीरीज गंवाने के बाद श्रीलंका की टीम भारत दौरे पर आई है। पहली बार टेस्ट मैच जीतने की उम्मीद के साथ यहां पहुंची श्रीलंका की टीम इस कड़ी सीरीज की शुरुआत कल से यहां बोर्ड अध्यक्ष एकादश के खिलाफ दो दिवसीय अभ्यास मैच से करेगी। भारतीय सरजमीं पर अपने बेहद खराब प्रदर्शन को सुधारने के लिए प्रयास से भारत दौरे पर आई श्रीलंकाई टीम कोहली की अगुआई वाली भारतीय टीम के खिलाफ रणनीति बनाने में लगी है।